Üzentek a lányok: hokis fiúk, tegyetek csodát! - Ripost
2019. július 18. 06:002
A női ho­ki­sok si­kere után immár a férfi­a­kon a sor, akik hét­fő­tól a di­ví­zió 1/A-s vi­lág­baj­nok­sá­gon áll­nak rajt­hoz.
2019-04-28 11:45:00
Győzelmükkel a magyar női hokisok megadták az alaphangot a férfiaknak, akik hétfőn a divízió 1/A-s világbajnokságon állnak rajthoz. Ha fiúk is sikerrel járnak, akkor először történhet olyan, hogy mindkét szakág ugyanabban az évben kerül fel az elitbe. A női vb legjobb játékosa, Gasparics Fanni a -nak elmondta, ők már megtették a magukét, most a fiúkon a sor.
Gasparics Fanni volt a női vb legjobb játékosa
- Ennyi néző még soha nem követte a női hokisok meccseit, mint a budapesti vb-n, ahol nyerni tudtak. Sokan keresik azóta?
- Picit talán az egész ország figyelme megakadt a győzelmünkön – válaszolta Gasparics Fanni, akit a budapesti vb legjobb játékosának választottak. - Valóban, engem is nagyon sokan kerestek. Rég adtam ennyi interjút.
- Hat góllal és hat gólpasszal zárta a vb-t, kiemelkedett a mezőnyből. Hogyan jutott el idáig?
- Nem úgy történt, hogy hétévesen eldöntöttem, márpedig én jégkorongozó leszek, de folyamatos kemény munkáról beszélhetünk. Tizenhét éve játszom, és úgy gondolom, minden apró részlet hozzájárult a sikerhez. Benne van, hogy sokáig fiúk között játszottam, aztán az oroszországi elitliga, amely a világ egyik legerősebb bajnoksága. Köszönettel tartozom a Vasasnak és a MAC Marilyn együttesének is, amelyek idén sokat segítettek nekem.
- Oroszországban kétszer az All Star-gálára is meghívták, ahol a legjobbak szerepelnek.
- Igen, az első alkalommal éppen azon az asztanai pályán játszottam, ahol hétfőtől a férfiak vb-jét rendezik. Hétezer néző volt kíváncsi ránk, amikor név szerint szólítottak, majdnem elsírtam magam az élménytől.
- A budapesti vb-n az a Pat Cortina vezette a női válogatottat, aki korábban a férfiakkal már sikerrel járt. Híres a szigoráról, mérgében sok ütőt összetört az edzéseken. A lányokkal is keményen bánt?
- Attól, hogy lányok vagyunk, nem kell másképp bánni velünk. Pat Cortina mindig tudta, miként kell szólni hozzánk. Ha úgy érezte, azzal segít, akkor bizony felemelte a hangját. Először dolgozott női csapattal, mégis azonnal ráérzett hogyan kell a lányokkal bánni. Ütőt nem tört össze, de olyan előfordult, hogy a kispad plexijét püfölte mérgében. Páratlan sikert ért el velünk, nagyon összehozta a csapatot. Volt olyan beszéde, ami után percekig némán ültünk az öltözőben, teljesen a hatása alá kerültünk, de beindította a csapatot.
Fanni Gasparics (@icegirl_) által megosztott bejegyzés, Aug 4., 2018, időpont: 2:23 (PDT időzóna szerint)
- Párja, Garát Zsombor szintén jégkorongozó. Járnak egymás meccseire?
- Hogyne. Ha tehetjük, elmegyünk, aztán megbeszéljük, mit látott a másik kívülről. Sokat beszélünk a jégkorongról, rendszeresen motivációs üzeneteket küldünk egymásnak a mérkőzések előtt.
- Ő ezúttal nem lesz ott a vb-n a férfi-válogatottban, amely szokás szerint a feljutásért játszik.
- Nagyon nehéz vb lesz, de idén is reális cél a feljutás. Tavaly nagyon picin múlt a siker, ezúttal is a napi forma fog dönteni a csapatok között. Ebben hasonló lesz a mi vb-nkhez, mert nálunk is ez döntött. Mi már megtettük a magunkét, most a fiúk jönnek. Páratlan siker lenne, ha egyszerre jutnánk fel. Nagyon szurkolok a fiúknak!